== Historie ==
Den tidligeste brug af bue og pil i [[Japan]] var typisk centreret omkring ceremonielle funktioner, men i forbindelse med dannelsen af den professionelle krigerklasse, [[samurai]], blev buekunsten, [[kyujutsu]], det primære våben i forbindelse med forberedelsen til kamp.<ref>Draeger, Donn F. ''Classical Bujutsu''. Weatherhill, 1973. Side 81. {{ISBN|978-0-8348-0233-9}}.</ref> Buen mistede gradvist sin betydning for [[samurai]] klassen efter skydevåbnet kom til [[Japan]] i 1542 med [[portogal|portugiserne]]. Den ceremonielle bueskydning blev i sidste halvdel af det syttende århundrede populær blandt den bredere befolkning. Selve termen kyudo blev benyttet af [[Morikawa Kozan]], grundlæggeren af [[Yamato Ryu]] allerede i 1664. Det tog dog knap 200 år før den moderne kyudo som begreb blev alment anvendt.<ref>DeProspero:1993:19 (ufuldstændig reference)</ref>
Sport Kultur